Správa o činnosti OZ Rodičia a deti

Milí rodičia,

aj v šk. roku 2021/2022 OZ spolupracovalo so ZŠ v Pate. Na základe žiadostí boli realizované požiadavky zo strany vedenia školy. Boli poskytnuté fin. prostriedky, jednotlivé položky sú súčasťou prílohy.

OZ Rodičia a deti ďakuje rodičom, pedagógom, zamestnancom školy a ostatným darcom, ktorí sa rozhodli venovať 2% z daní nášmu občianskemu združeniu. Všetky prostriedky boli a budú použité na výchovnovzdelávací proces a potreby žiakov ZŠ v Pate.

Za rok 2020 sme prijali prostriedky v sume **1985,25 €**

Za rok 2021 sme prijali prostriedky v sume  **2034,13 €** (k 31.8.2022)

Vzhľadom k tomu, že v šk. rok 2022/2023 sa plánujú obnoviť školské aktivity ako je škola v prírode, lyžiarsky výcvik a iné aktivity v škole (Mikuláš v škole, MDD......), na ktoré prispieva OZ finančným príspevkom, navrhujeme obnoviť členský príspevok ( bol dočasne pozastavený v šk. roku 2021/2022) v sume **10€ na dieťa + 5€** na každé ďalšie dieťa navštevujúce ZŠ v Pate.

!!!!!! **Tento príspevok je potrebné odsúhlasiť na triednych rodičovských združeniach. Taktiež je potrebné si zvoliť triednych dôverníkov, ktorí budú zastupovať rodičov aj v OZ Rodičia a deti ( samozrejme stačí potvrdiť aj už existujúcich).!!!!!!!**

OZ Rodičia a deti bude aj naďalej spolupracovať s vedením ZŠ v Pate. Spolu prehodnocujeme požiadavky na materiálne vybavenie školy, kultúrne podujatia a iné požiadavky, ktoré sú prospešné pre žiakov. V mesiaci november plánujeme obnoviť pre deti lampiónový sprievod, ktorý bol po minulé roky veľmi obľúbenou akciou. O ostatných aktivitách OZ budeme priebežne informovať prostredníctvom triednych dôverníkov. Aj v tomto šk. roku sa OZ Rodičia a deti zaregistruje do registra príjemcov 2% z dane. Bližšie informácie budú zverejnené v mesiaci február na stránke školy.

Za OZ Rodičia a deti: Ing. Monika Jašková (štatutár OZ)